NORAKSTS

|  |  |
| --- | --- |
| 25.04.2024. | Nr.5/20 |

###### ZEMES VIENĪBAS OLAINES IELĀ 7, JELGAVĀ,

###### DOMĀJAMO DAĻU PIRKŠANA

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā 2024. gada 21. martā saņemts Zemgales apgabaltiesas 109.iecirkņa zvērinātas tiesu izpildītājas Agneses Celhertes-Ozolas Paziņojums Nr.02530/109/2024-NOS par atsavināšanas tiesības izmantošanu un atsavināšanas cenas samaksu Olaines ielā 7, Jelgavā.

2023.gada 1.janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Jelgavas valstspilsētas pašvaldībai daudzdzīvokļu dzīvojamā mājā Olaines ielā 7, Jelgavā, pieder dzīvokļa īpašumi Nr.8 un 9, kas reģistrēti Zemgales rajona tiesas Jelgavas pilsētas zemesgrāmatas nodalījumos Nr.1388-8 un 1388-09. Dzīvojamā māja izvietojas uz fiziskai personai piederošas zemes.

Pamatojoties uz Jelgavas valstspilsētas pašvaldības Zemes lietu komisijas 2023. gada 5. septembra lēmumu Nr.9/33 “Par dzīvojamai mājai Olaines ielā 7, Jelgavā, funkcionāli nepieciešamā zemes gabala noteikšanu” daudzdzīvokļu dzīvojamai mājai Olaines ielā 7, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Zemgales reģionālās pārvaldes 2023. gada 8. decembra Paziņojumā  
Nr.2-16-Z/29 par atsavināmo zemi un atsavināšanu cenu noteikta atsavināmās zemes Olaines ielā 7, Jelgavā, cena.

Jelgavas valstspilsētas pašvaldībai piederošajam dzīvokļa īpašumam Olaines ielā 7-8, Jelgavā, proporcionāli piekrītošajām zemes vienības (kadastra apzīmējums 0900 026 0109) 155/2394 domājamām daļām atsavināšanas cena noteikta 1152,21 *euro* (viens tūkstotis viens simts piecdesmit divi *euro* un21 cents) apmērā.

Dzīvokļa īpašumam Olaines ielā 7-9, Jelgavā, proporcionāli piekrītošajām zemes vienības 201/2394 domājamām daļām atsavināšanas cena noteikta 1494,15 *euro* (viens tūkstotis četri simti deviņdesmit četri *euro* un15 centi) apmērā.

Daudzdzīvokļu dzīvojamās mājas Olaines ielā 7, Jelgavā, dzīvokļu īpašnieki dzīvokļu īpašnieku kopsapulcē ir pieņēmuši lēmumu izmantot atsavināšanas tiesību.

Saskaņā ar Dalītā īpašuma izbeigšanas likuma 14.panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērinātas tiesu izpildītājas Agneses Celhertes-Ozolas depozīta kontā.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12.panta ceturtās daļas 4.punktu, Pašvaldību likuma 10.panta pirmās daļas 16.punktu un 73.panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 356/2394 domājamās daļas no zemes vienības Olaines ielā 7, Jelgavā, ar kadastra apzīmējumu 0900 026 0109 par atsavināšanas cenu 2646,36 *euro* (divi tūkstoši seši simti četrdesmit seši *euro* un36 centi).
2. No pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem, saskaņā ar Valsts zemes dienesta 2023.gada 8.decembra Paziņojumu Nr.2-16-Z/29 par atsavināmo zemi un atsavināšanas cenu, pārskaitīt 2646,36 *euro* (divi tūkstoši seši simti četrdesmit seši *euro* un36 centi) kopsummā zvērinātas tiesu izpildītājas Agneses Celhertes-Ozolas depozīta kontā, par katru dzīvokļa īpašumu proporcionāli piekrītošajām zemes vienības domājamām daļām:
   1. par dzīvokļa īpašumu Olaines ielā 7-8, Jelgavā, 1152,21 *euro* (viens tūkstotis viens simts piecdesmit divi *euro* un21 cents);
   2. par dzīvokļa īpašumu Olaines ielā 7-9, Jelgavā, 1494,15 *euro* (viens tūkstotis četri simti deviņdesmit četri *euro* un15 centi).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. aprīlī